На основу члана 32. Закона о пољопривредном земљишту („Службени гласник РС“, бр. 62/2006, 65/2008 – др. закон, 41/2009, 112/2015, 80/2017 и 95/2018– др. закон), члана 32. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др. закон и 47/2018), члана 40. и 152. Статута општине Владичин Хан („Службени гласник Града Врања“ број. 4/2019) , Скупштина Општине Владичин Хан на седници одржаној дана 07.04.2019. године, донела је

**О Д Л У К У**

**о одређивању делова катастарских општина Грамађе и Врбово за уређење пољопривредног земљишта кроз поступак комасације и изради**

**Програма комасације**

**Члан 1.**

Одређује се територија општине Владичин Хан и то делови катастарских општина Грамађе и Врбово, у потесу између постојећег аутопута и реке Јужне Мораве, у укупној површини око 850 хектара, за уређење пољопривредног земљишта кроз поступак комасације.

**Члан 2.**

Сагласно овој Одлуци израдиће се Програм комасације којим ће се уредити територија комасације из члана 1. ове Одлуке.

**Члан 3.**

Налаже се Општинској управи Општине Владичин Хан да у складу са Законом о јавним набавкама изврши избор извршиоца услуга за израду Програма комасације.

**Члан 4.**

Коначна површина територије за комасацију дефинисаће се Програмом комасације.

**Члан 5.**

Ова Одлука ступа на снагу наредног дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-46/17/19-I**

**П Р Е Д С Е Д Н И Ц А,**

**Данијела Поповић**